b'\n_START_ARTICLE_\nMalm\xc3\xb8 Universitet\n_START_SECTION_\nUddannelsernes kvalitet\n_START_PARAGRAPH_\nP\xc3\xa5 den svenske regerings initiativ nedsatte det svenske H\xc3\xb6gskoleverket i 2007 en komite best\xc3\xa5ende af internationale eksperter, der fik til opgave at finde de fem bedste uddannelsesomr\xc3\xa5der blandt alle universiteter i Sverige. Malm\xc3\xb8 Universitets tandl\xc3\xa6geskole blev udvalgt som et af disse fem uddannelsesomr\xc3\xa5der. Tandl\xc3\xa6geskolen p\xc3\xa5 Malm\xc3\xb8 Universitet betragtes dermed som v\xc3\xa6rende et sted der tilbyder videreg\xc3\xa5ende uddannelser p\xc3\xa5 et "fremragende niveau".\n_START_SECTION_\nDanskere p\xc3\xa5 Malm\xc3\xb8 Universitet\n_START_PARAGRAPH_\nSiden \xc3\xa5bningen af \xc3\x98resundsbroen har Malm\xc3\xb8 Universitet tiltrukket danske studerende. P\xc3\xa5 de svenskspogede uddannelser har danske studerende ret til at skrive papers, opgaver og eksaminer p\xc3\xa5 dansk, hvis de vil.'